Konrad Ernst Ackermann
Store norske leksikon,Kunst og estetikk,Film, TV og teater,Teater,Internasjonal scene- og teaterhistorie
Konrad Ernst Ackermann var en tysk skuespiller og teatersjef som var ledende i utviklingen av det tyske teatret på 1700-tallet.
Opprinnelig var Ackermann soldat, men i 1740 ble han en del av den omreisende teatertruppen til Johann Friedrich Schönemann i Lüneburg etter å ha blitt inspirert av samtidige dramatikere som Molière og Ludvig Holberg. Her møtte han sin fremtidige kone Sophie Charlotte Bierreichel, som overtok ledelsen av truppen i 1741. Truppen ble oppløst i 1744, men ekteparet grunnla etter noen år i 1751 sin egen trupp som reiste rundt i hele sentral-Europa.I 1755 åpnet de Tysklands første store privatteater, Königsberger Theater, som måtte stenge året etter på grunn av utbruddet av den prøyssiske sjuårskrigen. I 1767 prøvde de seg igjen, og åpnet Hamburger Entreprise i Hamburg, regnet som det første tyske nasjonalteater. Teatret var bygget etter modell av Det Kongelige Teater i København. Gotthold Ephraim Lessing ble ansatt som den aller første dramaturgen, og Konrad Ekhof som den ledende skuespilleren. Les mer i Store norske leksikon Teater i Tyskland